Panorama (siri TV)

Panorama ialah sebuah siri televisyen dokumentari majalah Malaysia yang disiarkan di TV1 dan disifatkan oleh RTM sebagai sebuah siri dokumentari travelog perdananya. Ia merupakan rancangan TV dokumentari yang paling lama bersiaran di televisyen Malaysia, dengan hampir 200 episod diterbitkan sejak bersiaran pada tahun 2002.

Episod siri ini menampilkan sekurang-kurangnya satu atau dua segmen dan mengetengahkan secara mendalam pelbagai topik termasuk alam sekitar, sains dan teknologi, biologi, seni dan budaya, kepentingan manusia serta isu kemanusiaan. Panorama diterbitkan oleh Unit Majalah dan Dokumentari RTM di Angkasapuri di bawah seliaan penerbit siri, yang bertanggungjawab terhadap pentauliahan dan pemerolehan kandungan. 

Sejarah rancangan
Pada tahun 2012, Panorama meraikan ulang tahun ke-10. Bersempena dengan ulang tahunnya, siri ini menampilkan 6 pengacara baharu dan menukar konsep pengacaraannya dari studio ke lokasi luar. Panorama turut menerbitkan episod khas sempena Hari Kebangsaan dan Hari Raya Aidilfitri.

Pengacara
 Nor Shima Khuzaimi
 Tengku Amylia Tengku Perang
 Nurul Alis Aidil Akbar
 Hazlin Abd Aziz
 Betty Banafe
 Wan Anitabanun Salleh
 Haslina Shamsuddin
 Ellena Zainal
 Rosnani Nasir
 Tun Julia Mohd Tahir 
 Hilwani Mansor
 Erdy Asraf Roslan

Lihat juga
 Majalah 3 – rancangan TV serupa, disiarkan di TV3

Rujukan

Pautan luar


Kategori:Rancangan televisyen RTM
Kategori:Rancangan televisyen Malaysia